12.6.2023.
HR
Službeni list Europske unije
C 204/9
Osim toga, s obzirom na to da je u slučaju zajedničkog mehanizma za praćenje riječ o novosti, ESB predlaže da se zajedničkom mehanizmu za praćenje omogući veća fleksibilnost u pogledu opsega njegova potencijalnog djelovanja.
U tu bi svrhu trebalo uvesti odredbu kojom se, ako se to smatra korisnim, omogućuje da se dva člana ili više članova zajedničkog mehanizma za praćenje pristanu koristiti okvirom zajedničkog mehanizma za praćenje kao osnovom za provođenje međusektorskih analiza dodatnih tema od zajedničkog interesa na razini Unije i među sektorima povezanih sa središnjim poravnanjem.
1.5
Nadzor priznatih središnjih drugih ugovornih strana trećih zemalja ESB općenito podržava izmjene kojima se u postupak priznavanja središnjih drugih ugovornih strana trećih zemalja uvodi veća proporcionalnost, kao i izmjene kojima se osigurava da ESMA dobiva sve potrebne informacije od središnjih drugih ugovornih strana druge razine rizika trećih zemalja za potrebe svojih nadzornih aktivnosti.
ESB predlaže dodatno pojašnjenje opsega savjetovanja sa središnjom bankom izdanja u vezi s nadzornim aktivnostima i postupcima koji se odnose na središnje druge ugovorne strane druge razine rizika trećih zemalja.
Trenutačno je taj opseg savjetovanja ograničen na usklađenost središnje druge ugovorne strane s pet područja relevantnosti sa stajališta središnje banke izdanja: iznosi nadoknade, kontrole likvidnosnog rizika, kolateral, namira i ugovori o međudjelovanju (19).
U praksi, usklađenost središnjih drugih ugovornih strana s tim područjima može biti predmetom formalnih odluka ESMA-e donesenih u skladu s određenim odredbama (20), kao i posebnih nadzornih procjena i postupaka ESMA-e i Nadzornog odbora za središnje druge ugovorne strane.
Nadalje, područje zahtjeva za iznos nadoknade uređeno je određenim odredbama EMIR-a (21).
Važno je savjetovati se sa središnjim bankama izdanja o odlukama o preispitivanju modela, testiranju otpornosti na stres i retroaktivnom testiranju za validaciju modela i parametara koje je središnja druga ugovorna strana donijela za izračun svojih zahtjeva za iznos nadoknade, uplate u jamstveni fond, kolateralnih zahtjeva i ostalih mjera za kontrolu rizika u skladu s EMIR-om (22).
Stoga ESB preporučuje da se opseg savjetovanja središnjih banaka izdanja zadrži na tih pet područja, ali da se dodatno pojasni vrsta akata ESMA-e u kojima bi se trebalo savjetovati sa središnjim bankama izdanja (npr. uključivanjem nadzornih procjena).
Nadalje, opseg savjetovanja trebao bi uključivati sve relevantne odredbe EMIR-a kojima se ESMA ovlašćuje za donošenje odluke ili provođenje nadzorne procjene u tim područjima.
2.
Ažuriranje bonitetnih zahtjeva
2.1
Izmjene zahtjeva za središnje druge ugovorne strane
2.1.1 Zahtjevi u pogledu sudjelovanja i odvajanja ESB pozdravlja prijedlog o izmjeni zahtjeva za pristup koje su središnje druge ugovorne strane utvrdile za članove sustava poravnanja.
Posebne značajke nefinancijskih drugih ugovornih strana u kontekstu središnjeg poravnanja vrlo su važne, posebno s obzirom na nedavna iskustva s velikim maržnim pozivima koji proizlaze iz iznimno visoke volatilnosti tržišta.
Stoga bi središnje druge ugovorne strane trebale pažljivo procijeniti različit profil likvidnosti nefinancijskih drugih ugovornih strana prije nego što im se omogući pristup kao izravnim sudionicima.
Središnje druge ugovorne strane trebale bi posebno ispitati mogu li nefinancijske druge ugovorne strane pravodobno ispuniti moguće povećane zahtjeve za iznos nadoknade ili uplate u jamstveni fond, čak i u stresnim tržišnim uvjetima.
Nadalje, radi pravne sigurnosti trebalo bi posebno dodatno utvrditi interakciju između nefinancijskih drugih ugovornih strana kojima je omogućen pristup kao članovima sustava poravnanja na temelju EMIR-a i (23) zahtjeva da središnja druga ugovorna strana bude prijavljena kao sustav u skladu s Direktivom 98/26/EZ Europskog parlamenta i Vijeća (24).
Stoga ESB predlaže da se u relevantnom nacrtu regulatornih tehničkih standarda (25) odrede elementi kriterija za pristup za nefinancijske druge ugovorne strane.
Nadalje, ESB predlaže dodavanje članova ESSB-a na popis tijela s kojima se ESMA treba savjetovati tijekom izrade tih nacrta regulatornih tehničkih standarda.
(19) (20) (21) (22) (23) (24)
Vidjeti članke 41., 44., 46., 50. i 54.
EMIR-a.
Vidjeti članak 25. stavak 2.b i članak 25.b stavak 1.
EMIR-a.
Vidjeti članke 41. i 49.
EMIR-a.
Vidjeti članak 49.
EMIR-a; vidjeti stavak 2.3.
Mišljenja CON/2017/39.
Vidjeti članak 17. stavak 4.
EMIR-a.
Direktiva 98/26/EZ Europskog parlamenta i Vijeća od 19. svibnja 1998. o konačnosti namire u platnim sustavima i sustavima za namiru vrijednosnih papira (SL L 166, 11.6.1998., str. 45.).
(25) Vidjeti članak 1. točku 29.c prijedloga uredbe kojom se u članak 37.
EMIR-a umeće novi stavak 7.